এহসান হকের ধারাবাহিক এমন সাফল্যের বিষয়ে ইউনিভার্সিটি অব এশিয়া প্যাসিফিকের উপাচার্য অধ্যাপক ড. জামিলুর রেজা চৌধুরী বলেন,‘৪০ বছরের কম বয়সী তরুণ গবেষকদের মধ্যে এহসান হকের যুক্ত হওয়ার বিষয়টি বেশ উৎসাহজনক। তিনি এমন কিছু বিষয় নিয়ে কাজ করছেন যা আসলে বেশ নতুন। বিশেষ করে মানুষের চেহারা দেখে তার মানসিক অবস্থা নির্ণয় করা, এমন একটা ব্যবস্থা তৈরি করা যা আমাদের মুদ্রা দোষ, আমতা আমতা করা বা বক্তৃতা দেওয়ার ক্ষেত্রে সমস্যায় পড়ার বিষয়গুলোর সহজ সমাধান দেবে। এ পদ্ধতিগুলো নিজেকে তৈরির ক্ষেত্রে বেশ সহায়তা করবে। আমরা বিশ্বাস তিনি এ ধরনের গবেষনায় আরো দারুন কিছু করবেন।’